สวัสดีค่ะ คือหนูอยากทราบค่ะเเฟนหนูเขาเป็นไข้ขึ้นๆลงๆมาสองสามวันเเล้วค่ะเดี๋ยวตัวร้อนบ้างเดี๋ยวตัวเย็นบ้างแล้วมีอาการไอร่วมด้วยค่ะเป็นหวัดหรือหนาวไม่มีค่ะมีแต่ไอ อยากทราบค่ะว่าเป็นอะไร
สวัสดีค่ะ Now,แนะนำให้ลองวัดอุณหภูมิร่างกายดู หากวัดได้มากกว่า 37 องศาเซลเซียส แสดงว่ามีไข้จริง และหากมีไข้ร่วมกับอาการไอและเจ็บคอ ก็อาจเกิดจากสาเหตุต่างๆ เช่น- ไข้หวัด อาการได้แก่ ไข้ ไอ มีเสมหะ มีน้ำมูก คัดจมูก จาม เจ็บคอ ปวดหัว ปวดเมื่อยตัว มักหายได้เองใน 1 สัปดาห์- ไข้หวัดใหญ่ อาการจะคล้ายไข้หวัด แต่จะรุนแรงกว่าไข้หวัดธรรมดา- คอหอยอักเสบ จากเชื้อแบคทีเรีย มักจะมีไข้สูง หนาวสั่น ปวดหัว ปวดเมื่อยตัว คลื่นไส้วิงเวียน คอแดง เจ็บคอ กลืนลำบาก มีจุดหรือแผ่นสีขาวหรือสีเทาบริเวณลำคอ ต่อมน้ำเหลืองบริเวณคอบวมโต- ทอนซิลอักเสบ จากเชื้อแบคทีเรีย จะมีอาการเจ็บคอมากจนกลืนน้ำและอาหารได้ลำบาก มีไข้สูง หนาวสั่น ปวดศีรษะ ปวดเมื่อยตามตัว อ่อนเพลีย เบื่ออาหาร มีกลิ่นปาก อาจตรวจพบต่อมน้ำเหลืองที่ข้างคอด้านหน้าโต ต่อมทอนซิลทั้งสองข้างจะบวมโต สีแดงจัด และมักมีแผ่นหนองอยู่บนทอนซิลนอกจากนี้แล้ว หากมีประวัติเสี่ยงในการรับเชื้อโรคโควิด 19 เช่น การกลับมาจากต่างประเทศ การสัมผัสใกล้ชิดกับผู้ที่มาจากต่างประเทศ การสัมผัสใกล้ชิดกับผู้ที่ป่วยเป็นโรคนี้ เป็นต้น แนะนำควรรีบไปพบแทพย์ที่โรงพยาบาลค่ะแต่หากไม่มีประวัติเสี่ยง แนะนำให้ดูแลตนเองไปก่อน ได้แก่ การดื่มน้ำเปล่ามากๆ โดยควรดื่มน้ำที่อุณหภูมิห้อง หรือน้ำอุ่น งดน้ำเย็น พักผ่อนเยอะๆ ทานอาหารที่มีประโยชน์โดยเฉพาะผักและผลไม้ ทานอาหารอ่อน ๆ รสจืด งดใช้เสียงมาก งดการสูบบุหรี่ หรืออยู่ในที่มีควันบุหรี่ หรือมีผุ่นละออง ควันต่างๆ งดดื่มแอลกอฮอล์ หากมีไข้ ก็ให้ทานยาลดไข้ เช่น พาราเซตามอล เป็นต้น หากอาการไม่ดีขึ้น ก็ควรไปพบแพทย์เพื่อตรวจค่ะ